9.  การจัดการ

    1.  โครงสร้างการจัดการ

โครงสร้างกรรมการบริษัทฯ 

โครงสร้างกรรมการของบริษัทฯ ประกอบด้วยคณะกรรมการ 2 ชุด คือ คณะกรรมการบริษัทฯ และ
คณะกรรมการตรวจสอบ ซึ่งมีรายละเอียด ดังนี้

คณะกรรมการบริษัทฯ

ในปีบัญชี 2549 คณะกรรมการของบริษัทฯ ประกอบด้วยกรรมการทั้งสิ้นจำนวน 12 ท่าน
และจำนวนครั้งที่เข้าร่วมประชุมคณะกรรมการตามวาระปกติ และวาระพิเศษ ในปี 2549 มีดังนี้

หมายเหตุ - กรรมการผู้มีอำนาจลงนามผูกพันบริษัทฯ คือ นายโยชิกิ โมริ หรือนายมาซาโอะ มิซูโน
พร้อมประทับตราสำคัญ ของบริษัทฯ

- รายละเอียดของกรรมการปรากฏในเอกสารแนบ 1

  ขอบเขตอำนาจหน้าที่ของคณะกรรมการบริษัทฯ

1.  กรรมการต้องปฏิบัติหน้าที่ให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติของที่ประชุม ผู้ถือหุ้น

2.  กรรมการจะต้องไม่ประกอบกิจการอันมีลักษณะอย่างเดียวกันและเป็นการแข่งขันกับกิจการของบริษัทฯ
    หรือเป็นหุ้นส่วน ในห้างหุ้นส่วนสามัญ หรือเป็นหุ้นส่วนไม่จำกัดความรับผิดในห้างหุ้นส่วนจำกัด
    หรือเป็นกรรมการของบริษัทจำกัดหรือ
    บริษัทมหาชนจำกัดอื่นใดที่ประกอบกิจการอันมีสภาพอย่างเดียวกันและเป็นการแข่งขันกับกิจการของบริษัทฯ
    เว้นแต่จะ ได้แจ้งให้ที่ประชุมผู้ถือหุ้นทราบก่อนที่จะมีมติแต่งตั้งกรรมการผู้นั้น

3.  กรรมการต้องแจ้งให้บริษัทฯ ทราบโดยไม่ชักช้า
    ในกรณีที่กรรมการมีส่วนได้เสียในสัญญาใดที่บริษัทฯ ทำขึ้น หรือในกรณี ที่
    จำนวนหุ้นกรรมการถือหุ้นหรือหุ้นกู้ของกรรมการที่มีอยู่ในบริษัทฯ
    หรือบริษัทในเครือเพิ่มขึ้นหรือลดลง

4.  คณะกรรมการต้องประชุมอย่างน้อย 3 เดือนต่อครั้ง

5.  กรรมการที่มีส่วนได้เสียในเรื่องใดเรื่องหนึ่งจะไม่มีสิทธิออกเสียงลงคะแนนในเรื่องนั้น

6.  ในกรณีที่ที่ประชุมมีการลงคะแนนเสียงเท่ากันให้ประธานคณะกรรมการมีเสียงชี้ขาดเพิ่มขึ้นอีกหนี่งเสียง

  กรรมการอิสระ และ คณะกรรมการตรวจสอบ

ที่ประชุมกรรมการบริษัท ครั้งที่1/2550 ประชุมเมื่อวันที่ 19 เมษายน 2550
ได้มีมติให้แต่งตั้งคณะกรรมการตรวจสอบ ซึ่งประกอบด้วยกรรมการตรวจสอบจำนวน 3 ท่าน
ดังมีรายชื่อต่อไปนี้

ชื่อ-นามสกุล ตำแหน่ง

1.  นายนพพันธ์ เมืองโคตร กรรมการอิสระและประธานกรรมการตรวจสอบ

2.  นายเดช บุลสุข กรรมการอิสระและกรรมการตรวจสอบ

3.  นายชุนอิจิ โคบายาชิ กรรมการอิสระและกรรมการตรวจสอบ

ขอบเขตอำนาจหน้าที่ของคณะกรรมการตรวจสอบ

1.  สอบทานให้บริษัทฯ มีรายงานทางการเงินอย่างถูกต้องและเพียงพอ

2.  สอบทานให้บริษัทฯ
    มีระบบการควบคุมภายในและการตรวจสอบภายในที่มีความเหมาะสมและมีประสิทธิผล

3.  สอบทานการปฏิบัติของบริษัทฯ ให้เป็นไปตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาด หลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณา คัดเลือก เสนอแต่งตั้ง และเสนอค่าตอบแทนของผู้สอบบัญชีของบริษัทฯ

5.  พิจารณาการเปิดเผยข้อมูลของบริษัทฯ
    ในกรณีที่เกิดรายการเกี่ยวโยงกันหรือรายการที่อาจมีความขัดแย้งทางผล
    ประโยชน์ให้มีความถูกต้องและครบถ้วน

6.  จัดทำรายงานการกำกับดูแลกิจการของคณะกรรมการตรวจสอบโดยเปิดเผยไว้ในรายงานประจำปีของบริษัทฯ
    ซึ่งรายงาน ดังกล่าวต้องลงนามโดยประธานคณะกรรมการตรวจสอบ

7.  ปฏิบัติการอื่นใดตามที่คณะกรรมการบริษัทฯ มอบหมายด้วยความเห็นชอบคณะกรรมการตรวจสอบ

  กรรมการอิสระจะต้องมีคุณสมบัติดังนี้

  1. เป็นกรรมการที่ไม่มีส่วนร่วมบริหารงานในบริษัท บริษัทในเครือ บริษัทร่วม บริษัทที่เกี่ยวข้อง
  หรือผู้ถือหุ้นรายใหญ่ ของบริษัท

  2. เป็นกรรมการที่ไม่เป็นลูกจ้าง พนักงาน หรือที่ปรึกษาที่ได้รับเงินเดือนประจำจากบริษัท
  บริษัทในเครือ บริษัทร่วม บริษัทที่ เกี่ยวข้อง หรือผู้ถือหุ้นรายใหญ่ของบริษัท

  3.
  เป็นกรรมการที่ไม่มีผลประโยชน์หรือส่วนได้เสียไม่ว่าทางตรงหรือทางอ้อมทั้งในด้านการเงินและการบริหารงานของบริษัท
  บริษัทในเครือ บริษัทร่วม หรือผู้ถือหุ้นรายใหญ่ของบริษัท

4.  เป็นกรรมการที่ไม่เป็นผู้ที่เกี่ยวข้องหรือญาติสนิทของผู้บริหารหรือผู้ถือหุ้นรายใหญ่ของบริษัท

5.  เป็นกรรมการที่ไม่ได้รับการแต่งตั้งขึ้นเป็นตัวแทนเพื่อรักษาผลประโยชน์ของกรรมการบริษัท
    ผู้ถือหุ้นรายใหญ่ หรือผู้ถือหุ้นที่เป็นผู้ที่เกี่ยวข้องกับผู้ถือหุ้นรายใหญ่ของบริษัท

6.  สามารถปฏิบัติหน้าที่ แสดงความเห็น
    หรือรายงานผลการปฏิบัติงานตามหน้าที่ที่ได้รับมอบหมายจากคณะกรรมการบริษัท
    โดยไม่อยู่ภายใต้การควบคุมของผู้บริหารหรือผู้ถือหุ้นรายใหญ่ของบริษัท
    รวมทั้งผู้ที่เกี่ยวข้องหรือญาติสนิทของบุคคล
    ดังกล่าว

  ผู้บริหาร

  ณ วันที่ 20 กุมภาพันธ์ 2520 บริษัทฯ มีผู้บริหารจำนวนทั้งสิ้น 11 ท่าน ดังมีรายชื่อต่อไปนี้

  ---------------------------- ------------------------------------------
  ชื่อ-นามสกุล                    ตำแหน่ง

  1. นายมาซาโอะ มิซูโน           กรรมการผู้จัดการ*

  2. นายมิตซูฮิโกะ ยาชิโร          กรรมการ*

  3. นางสุพร วัธนเวคิน            กรรมการ*

  4. นายอภิชาต นันทเทิม           กรรมการ*

  5. นางสาวกัณณิกา เกื้อศิริกุล       กรรมการ*

  6. นางจิราพร คงเจริญวานิช       กรรมการ*

  7. นายชิเกโตะ นาซุ             รองกรรมการผู้จัดการอาวุโส – ฝ่ายการบัญชีและการเงิน

  8. นายเนายูกิ ยามาดะ           รองกรรมการผู้จัดการอาวุโส –
                               ฝ่ายการติดตามหนี้สินและลูกค้าสัมพันธ์

  9. นายนาบูอากิ โอนิชิ            รองกรรมการผู้จัดการอาวุโส – ฝ่ายการตลาด

  10. นายธวัชชัย พีชะพัฒน์          รองกรรมการผู้จัดการอาวุโส – ฝ่ายสารสนเทศ

  11.นางสาวสุริพร ธรรมวาทิตย์      รองกรรมการผู้จัดการอาวุโส – ฝ่ายการติดตามหนี้สิน
  ---------------------------- ------------------------------------------

  หมายเหตุ - รายละเอียดของผู้บริหารปรากฎในเอกสารแนบ 1

  * เป็นกรรมการที่บริหารงานประจำของบริษัทฯ

  ขอบเขตอำนาจหน้าที่ของกรรมการผู้จัดการ

กรรมการผู้จัดการมีอำนาจและหน้าที่ในการจัดการงานของบริษัทฯ
ตามที่ได้รับมอบหมายโดยคณะกรรมการของบริษัทฯ และปฏิบัติตามแผนงานของบริษัทฯ
ซึ่งรวมทั้งการดำเนินการและ/หรือจัดการงานประจำตามปกติของบริษัทฯ
และดำเนินธุรกิจตามนโยบาย แผนทางธุรกิจ และงบประมาณตามที่ได้รับอนุมัติโดยคณะกรรมการ
ทั้งนี้ ให้กรรมการผู้จัดการสามารถมอบอำนาจหน้าที่ของตนให้บุคคลอื่นเพื่อปฏิบัติหน้าที่แทนตนได้

กรรมการผู้จัดการ หรือบุคคลซึ่งได้รับมอบอำนาจจากกรรมการผู้จัดการจะไม่อนุมัติ
หรือมีส่วนเกี่ยวข้อง หรือเข้าร่วมดำเนินธุรกิจ ในธุรกิจที่ตนหรือบุคคลที่อาจมีความขัดแย้ง
มีส่วนได้เสีย หรืออาจมีความขัดแย้งทางผลประโยชน์ในลักษณะอื่นใดกับบริษัทฯ
หรือบริษัทย่อยของบริษัทฯ

2.  การสรรหากรรมการ

การคัดเลือกบุคคลที่จะแต่งตั้งเป็นกรรมการของบริษัทฯ
จะดำเนินการโดยที่ประชุมใหญ่ผู้ถือหุ้นโดยไม่ได้ผ่านขั้นตอนของคณะกรรมการสรรหา ทั้งนี้
คณะกรรมการจะเป็นผู้ดำเนินกิจการของบริษัทฯ ภายใต้การควบคุมของที่ประชุมใหญ่ผู้ถือหุ้น
และตามข้อบังคับของบริษัทฯ วิธีการในการแต่งตั้งกรรมการของบริษัทฯ สามารถสรุปได้ดังนี้

1.  ผู้ถือหุ้นคนหนึ่งมีคะแนนเสียงเท่ากับ 1 หุ้นต่อ 1 เสียง ตามจำนวนหุ้นที่ถืออยู่

2.  ในการเลือกกรรมการ อาจใช้วิธีออกเสียงลงคะแนนเลือกกรรมการเป็นรายบุคคลคราวละคน
    หรือคราวละหลายคน ตามแต่ที่ประชุมผู้ถือหุ้นจะเห็นสมควร
    แต่ในการลงมติแต่ละครั้งผู้ถือหุ้นต้องออกเสียงด้วยคะแนนเสียงที่มีตาม 1. ทั้งหมด
    จะแบ่งคะแนนเสียงแก่คนใดมากน้อยเพียงใดไม่ได้

3.  การออกเสียงลงคะแนนเลือกตั้งกรรมการให้ใช้เสียงข้างมาก หากมีคะแนนเสียงเท่ากัน
    ให้ผู้ที่เป็นประธานที่ประชุมเป็นผู้ออกเสียงชี้ขาด

ประธานกรรมการเป็นตัวแทนของผู้ถือหุ้นรายใหญ่จากกลุ่ม อิออน เครดิต เซอร์วิส ประเทศญี่ปุ่น
ซึ่งถือหุ้น
ร้อยละ 54.32 ของหุ้นทั้งหมด โดยไม่เป็นบุคคลเดียวกันกับกรรมการผู้จัดการ
แต่ทั้งสองท่านเป็นตัวแทนจากกลุ่มผู้ถือหุ้นรายใหญ่กลุ่มเดียวกัน อย่างไรก็ตาม
เพื่อให้เกิดการถ่วงดุลย์และการสอบทานการบริหารงาน โครงสร้างคณะกรรมการบริษัทฯ
ยังประกอบด้วยกรรมการที่เป็นอิสระ 3 ท่าน คิดเป็นสัดส่วน 1 ใน 4 ของคณะกรรมการทั้งคณะ

2.  ค่าตอบแทนผู้บริหาร

    1.  ค่าตอบแทนที่เป็นตัวเงิน

ในปีบัญชี 2549 บริษัทฯ มีกรรมการทั้งสิ้นจำนวน 12 ท่าน และผู้บริหารจำนวนทั้งสิ้น 11 ท่าน
ค่าตอบแทนที่เป็นตัวเงินของกรรมการและผู้บริหารสำหรับปีบัญชี 2549 เริ่มต้นตั้งแต่วันที่ 21
กุมภาพันธ์ 2549 และสิ้นสุดวันที่ 20 กุมภาพันธ์ 2550 สามารถสรุปได้ดังนี้

+------------------+------------------------+------------+------------+
| รายนามกรรมการ    | ตำแหน่ง                 | ค่าตอบ      |            |
|                  |                        | แทนกรรมการ |            |
|                  |                        |            |            |
|                  |                        | (ล้านบาท)   |            |
+==================+========================+============+============+
|                  |                        | ปี 2548     | ปี 2549     |
+------------------+------------------------+------------+------------+
| 1. นายโยชิกิ โมริ   | ประธานกรรมการ**        | ไม่มี        | ไม่มี        |
+------------------+------------------------+------------+------------+
| 2. นายมาซาโอะ    | รองประธานกร            | 2.70       | 2.80       |
| มิซูโน             | รมการและกรรมการผู้จัดการ* |            |            |
+------------------+------------------------+------------+------------+
| 3. นายมิตซูฮิโกะ    | กรรมการ*               | 0.55       | 0.65       |
| ยาชิโร            |                        |            |            |
+------------------+------------------------+------------+------------+
| 4. นางสุพร        | กรรมการ*               | 0.55       | 0.60       |
| วัธนเวคิน          |                        |            |            |
+------------------+------------------------+------------+------------+
| 5. นายอภิชาต      | กรรมการ*               | 0.55       | 0.62       |
| นันทเทิม           |                        |            |            |
+------------------+------------------------+------------+------------+
| 6. นางสาวกัณณิกา   | กรรมการ*               | 0.40       | 0.50       |
| เกื้อศิริกุล          |                        |            |            |
+------------------+------------------------+------------+------------+
| 7. นายชัชวาลย์     | กรรมการ                | 0.69       | 0.71       |
| เจียรวนนท์         |                        |            |            |
+------------------+------------------------+------------+------------+
| 8. นางจิราพร      | กรรมการ*               | แต่งตั้ง 15   | -          |
| คงเจริญวานิช       |                        | มิย. 2549   |            |
+------------------+------------------------+------------+------------+
| 9. นายคาซูฮิเดะ    | กรรมการ**              | ไม่มี        | ไม่มี        |
| คามิตานิ           |                        |            |            |
+------------------+------------------------+------------+------------+
| 10. นายทัตสึยะ     | กรรมการ**              | ไม่มี        | ลาออก 15   |
| ไซโต้             |                        |            | มิย. 2549   |
+------------------+------------------------+------------+------------+
| 11. นายนพพันธ์     | กรรมการอิสระและป        | 0.64       | 0.65       |
| เมืองโคตร         | ระธานคณะกรรมการตรวจสอบ |            |            |
+------------------+------------------------+------------+------------+
| 12. นายเดช บุลสุข  | กรรมกา                 | 0.53       | 0.54       |
|                  | รอิสระและกรรมการตรวจสอบ |            |            |
+------------------+------------------------+------------+------------+
| 13. นายชุนอิจิ      | กรรมกา                 | 0.53       | 0.54       |
| โคบายาชิ          | รอิสระและกรรมการตรวจสอบ |            |            |
+------------------+------------------------+------------+------------+
| รวมทั้งสิ้น          |                        | 7.14       | 7.61       |
+------------------+------------------------+------------+------------+

* กรรมการบริหาร

** กรรมการตัวแทนจากบริษัทอิออน เครดิต เซอร์วิส (ญี่ปุ่น) ไม่มีผลตอบแทนใดๆ
จากตำแหน่งกรรมการในบริษัทฯ

ค่าตอบแทนของคณะกรรมการบริหารและ ผู้บริหารบริษัท

+--------------------------------------------------+---------+---------+
| ประเภทของค่าตอบแทน                                | ค่าต     |         |
|                                                  | อบแทนขอ |         |
|                                                  | งผู้บริหาร |         |
|                                                  |         |         |
|                                                  | (       |         |
|                                                  | ล้านบาท) |         |
+--------------------------------------------------+---------+---------+
|                                                  | ปี 2548  | ปี 2549  |
+--------------------------------------------------+---------+---------+
| จำนวนผู้บริหาร (คน)                                 | 16      | 11      |
+--------------------------------------------------+---------+---------+
| เงินเดือน และ ค่าตอบแทนอื่น                           | 44.10   | 26.30   |
+--------------------------------------------------+---------+---------+
| โบนัส                                             | 3.20    | 0.70    |
+--------------------------------------------------+---------+---------+
| เงินสมทบเข้ากองทุนสำรองเลี้ยงชีพส่วนของบริษัทฯ            | 0.38    | 0.30    |
+--------------------------------------------------+---------+---------+
| รวม                                              | 47.68   | 27.30   |
+--------------------------------------------------+---------+---------+

หมายเหตุ : บริษัทฯ มีการเปลี่ยนแปลงผู้บริหารในระหว่างระยะเวลาบัญชีปี 2549 (ในปีบัญชี
2548 นับรวมตำแหน่งรองกรรมการผู้จัดการขึ้นไปรวม 11 คน ในปี 2549
นับรวมตำแหน่งตั้งแต่รองกรรมการผู้จัดการอาวุโสรวม 5 คน)

2.  ค่าตอบแทนอื่น

-ไม่มี-

3.  การกำกับดูแลกิจการ

เมื่อบริษัทฯ
ได้แปรสภาพเป็นบริษัทมหาชนจำกัดและได้จดทะเบียนในตลาดหลักทรัพย์แห่งประเทศไทยในปี 2544
แล้ว คณะกรรมการได้มีการกำหนดแนวทางการกำกับดูแลกิจการของบริษัทฯ (Code of Best
Practices) ให้เป็นไปตามข้อพึงปฏิบัติที่ดีตามแนวทางของตลาดหลักทรัพย์แห่งประเทศไทย
เพื่อก่อให้เกิดประโยชน์สูงสุดของผู้ถือหุ้น จึงได้สนับสนุนการกำกับดูแลกิจการ
โดยครอบคลุมหลักการสำคัญ เช่น สิทธิของผู้ถือหุ้น การปฏิบัติต่อผู้ถือหุ้นอย่างเท่าเทียมกัน
บทบาทของผู้มีส่วนได้เสีย ดำเนินงานเป็นไปด้วนความโปร่งใสสามารถตรวจสอบได้
เปิดเผยข้อมูลอย่างเพียงพอแก่ผู้เกี่ยวข้องทุกฝ่าย ตลอดจนความรับผิดชอบของคณะกรรมการ
โดยบริษัทฯมีส่วนงานนักลงทุนสัมพันธ์ เพื่อให้บริการข้อมูลผลการดำเนินงาน
และข่าวสารต่างๆของบริษัทฯอย่างต่อเนื่อง กับนักลงทุน ผู้ถือหุ้น นักวิเคราะห์ และผู้สนใจทั่วไป

เมื่อวันที่ 22 มีนาคม 2550 ที่ประชุมคณะกรรมการบริหาร ซึ่งมีกรรมการบริษัทฯ 6 ท่าน
เข้าร่วมประชุม และเมื่อวันที่ 19 เมษายน 2550
ที่ประชุมคณะกรรมการตรวจสอบได้อนุมัติหลักการในการกำกับดูแลกิจการของบริษัทดังนี้

-   การปฏิบัติต่อผู้ถือหุ้นอย่างเท่าเทียมกันและเป็นธรรมต่อทุกฝ่าย

-   ดำเนินธุรกิจด้วยความโปร่งใส และสามารถตรวจสอบได้ เปิดเผยสารสนเทศอย่างครบถ้วน
    และเพียงพอแก่ผู้เกี่ยวข้อง

-   จัดให้มีความรับผิดชอบที่ชัดเจนของกรรมการและผู้บริหารในแต่ละส่วนงานภายใต้ระบบควบคุมและตรวจสอบเพื่อสร้างสมดุลซึ่งกันและกัน

-   ปฏิบัติตามระเบียบ ข้อบังคับ และกฎหมายที่เกี่ยวข้อง

-   มุ่งมั่นในการสร้างมูลค่าเพิ่มแก่กิจการในระยะยาว เพื่อประโยชน์สูงสุดต่อผู้ถือหุ้น
    และดูแลไม่ให้เกิดความขัดแย้งทางผลประโยชน์

-   มุ่งมั่นในการดำเนินธุรกิจอย่างมีจริยธรรม และส่งเสริมการรับผิดชอบต่อสังคมและสิ่งแวดล้อม

-   จัดประชุมอย่างสม่ำเสมอโดยแจ้งข้อมูลให้ครบถ้วนก่อนเวลาการประชุมตามข้อบังคับ
    และปฏิบัติตามระเบียบ อีกทั้งจัดให้มีรายงานการประชุมที่ครบถ้วน

9.4.1 การเปิดเผยข้อมูลและความโปร่งใส และส่วนงานนักลงทุนสัมพันธ์

บริษัทฯได้สนับสนุนการกำกับดูแลกิจการ โดยครอบคลุมหลักการสำคัญ เช่น
การปฏิบัติต่อผู้ถือหุ้นอย่างเท่าเทียมกัน ดำเนินงานเป็นไปด้วนความโปร่งใส สามารถตรวจสอบได้
เปิดเผยข้อมูลอย่างเพียงพอแก่ผู้เกี่ยวข้องทุกฝ่าย โดยส่วนงานนักลงทุนสัมพันธ์
ได้ให้บริการข้อมูลผลการดำเนินงาน แนวโน้มการดำเนินงาน
และข่าวสารต่างๆของบริษัทฯอย่างต่อเนื่อง กับนักลงทุน ผู้ถือหุ้น นักวิเคราะห์ และผู้สนใจทั่วไป :
โทรศัพท์ 0 2689 7009 เว็บไซต์ www.aeon.co.th

โดยในปีที่ผ่านมาบริษัทได้ใมีการนำเสนอข้อมูลแก่นักวิเคราะห์และนักลงทุน
ทั้งจากในประเทศและต่างประเทศ (Company Visit) เป็นประจำ รวมจำนวน 70 ครั้ง
และยังได้เดินทางไปให้ข้อมูลแก่นักลงทุนสถาบันต่างประเทศและในประเทศเป็นประจำทุกปี
นอกจากนี้บริษัทยังได้ทำการเผยแพร่ธุรกรรมทางการเงินที่สำคัญ อาทิ
จัดการประชุมชี้แจงการออกและเสนอขายหุ้นกู้
และการนำเสนอธุรกรรมการแปลงสินทรัพย์เป็นหลักทรัพย์แก่นักวิเคราะห์ และนักลงทุน
รวมทั้งได้เผยแพร่ข่าวประชาสัมพันธ์ผ่านทางเว็บไซต์
ตลอดจนให้ข้อมูลและตอบข้อซักถามนักลงทุนและสื่อมวลชนผ่านทางโทรศัพท์ หรือทางอีเมลเป็นประจำ

9.4.2 สิทธิของผู้ถือหุ้น

เพื่อความไว้วางใจและเชื่อมั่นในการรักษาผลโยนช์ของผู้ถือหุ้น
บริษัทฯจะเปิดเผยข้อมูลที่จำเป็นในการลงทุนอย่างถูกต้อง ทันเวลา และโปร่งใส
ก่อนการก่อนตัดสินใจลงทุน

ในปี 2549 บริษัทฯ มีการประชุมผู้ถือหุ้นทั้งหมด 1 ครั้ง เมื่อวันที่ 15 มิถุนายน 2549
โดยบริษัทฯได้จัดส่งหนังสือนัดประชุมพร้อมทั้งข้อมูลประกอบการประชุมตามวาระต่างๆ
ให้ผู้ถือหุ้นล่วงหน้าก่อนวันประชุม 15 วันทำการ
และได้ประกาศลงในหนังสือพิมพ์รายวันฉบับภาษไทยและภาษาอังกฤษ อย่างละ 1 ฉบับ
ติดต่อกันเป็นเวลา 3 วัน และได้แจ้งก่อนวันประชุม
อีกทั้งยังได้เผยแพร่วาระการประชุมทางเว็บไซต์ของบริษัทฯ
ทั้งนี้ในแต่ละวาระมีความเห็นของคณะกรรมการประกอบ เพื่อรับรอง เพื่ออนุมัติ หรือเพื่อพิจารณา
และมีการบันทึกการประชุมถูกต้อง ครบถ้วน เพื่อให้ผู้ถือหุ้นสามารถตรวจสอบได้

ในการประชุมผู้ถือหุ้นในปี 2549 มีกรรมการเข้าร่วมประชุม 7 ท่าน
ซึ่งรวมทั้งรองประธานกรรมการและคณะกรรมการตรวจสอบ
อีกทั้งได้มีผู้ตรวจสอบบัญชีและที่ปรึกษากฎหมายของบริษัทฯเข้าร่วมประชุมทุกปี
โดยที่ประชุมได้เปิดโอกาสให้ผู้ถือหุ้นมีสิทธิอย่างเท่าเทียมในการตรวจสอบการดำเนินงานของบริษัทฯ
รวมทั้งได้บันทึกประเด็นคำถามและข้อคิดเห็นไว้ในรายงานการประชุมแล้ว

9.4.3 บทบาทของผู้มีส่วนได้เสียกลุ่มต่างๆ

  ----------------- ------------------------------------------------------------------------------------------------------
  ผุ้ถือหุ้น             บริษัทฯ มีความรับผิดชอบต่อผู้ถือหุ้น โดยมุ่งเน้นการเติบโตให้กับธุรกิจ เพื่อสร้างผลตอบแทนในระยะยาวแก่ผู้ถือหุ้น
                    หลังจากเข้าจดทะเบียนในตลาดหลักทรัพย์ ในปี 2544 บริษัทฯได้จ่ายเงินปันผลที่เพิ่มขึ้นติดต่อกันเป็นเวลา 5 ปี

  พนักงาน            บริษัทฯถือว่าพนักงานเป็นปัจจัยที่สำคัญในความสำเร็จของบริษัทฯ ซึ่งได้สนับสนุนคุณภาพชีวิตที่ดีในการทำงาน
                    สนับสนุนการพัฒนาทักษะและการศึกษาอบรมเพื่อสร้างมาตรฐานในการบริการลูกค้า
                    โดยบริษัทฯได้ให้ผลตอบแทนที่เหมาะสมและรางวัลในผลการทำงานเป็นประจำทุกปี

  ลูกค้า              บริษัทฯให้ความสำคัญต่อความพึงพอใจของลูกค้าเป็นลำดับแรก
                    และได้จัดให้มีระบบการบริหารควบคุมความปลอดภัยข้อมูลส่วนบุคคลของลูกค้าและปฏิบัติตามกฎระเบียบที่เกี่ยวข้อง
                    นอกจากนี้ยังมีหน่วยงานบริการลูกค้า เพื่อรับฟังปัญหา ข้อร้องเรียน และแก้ไขอย่างระมัดระวัง เป็นธรรมและเก็บรักษาเป็นความลับ

  คู่แข่ง :            บริษัทฯทำธุรกิจภายใต้การแข่งขันที่เป็นธรรมและมีจริยธรรม

  คู่ค้า :             บริษัทฯได้ปฏิบัติตามเงื่อนไขและสัญญาทางธุรกิจต่างๆอย่างเคร่งครัดเพื่อมุ่งสร้างความสัมพันธ์อันดีต่อคู่ค้าในระยะยาว

  สังคม              บริษัทฯได้ตระหนักถึงความรับผิดชอบต่อสังคมและสิ่งแวดล้อมโดยให้การสนับสนุนกิจกรรมต่างๆที่มุ่งรักษาสิ่งแวดล้อมและให้ประโยนช์ต่อสังคม
  ----------------- ------------------------------------------------------------------------------------------------------

2.  การดูแลเรื่องการใช้ข้อมูลภายใน

บริษัทฯ มีการกำหนดมาตรการป้องกันการที่กรรมการและผู้บริหารจะนำข้อมูลภายในของบริษัทฯ
ไปใช้เพื่อประโยชน์ส่วนตน ดังนี้

1.  ห้ามมิให้กรรมการ ผู้บริหาร รวมถึงคู่สมรส และบุตรที่ยังไม่บรรลุนิติภาวะ
    ใช้ข้อมูลภายในเพื่อทำการซื้อ ขาย โอน หรือรับโอนหลักทรัพย์ของบริษัทฯ
    ก่อนที่ข้อมูลนั้นจะถูกเผยแพร่ให้ประชาชนทั่วไปทราบโดยทั่วถึงกัน โดยเฉพาะอย่างยิ่งในช่วง 1
    เดือน ก่อนที่งบการเงินจะถูกเปิดเผยต่อสาธารณชน นอกจากนี้ ภายหลังจากที่ข้อมูล
    ได้ ถูกเผยแพร่แล้ว บุคคลข้างต้นควรละเว้นการซื้อหรือขายหลักทรัพย์
    จนกระทั่งประชาชนที่ได้รับข้อมูล
    ดังกล่าวได้มีเวลาประเมินข้อมูลที่ได้รับในระยะเวลาพอสมควรแล้ว

2.  ให้ความรู้แก่กรรมการรวมทั้งผู้บริหารที่มีหน้าที่ที่จะต้องรายงานการถือครองหลักทรัพย์ของตน
    คู่สมรส และบุตรที่ยังไม่บรรลุนิติภาวะ เกี่ยวกับการรายงานการถือครองหลักทรัพย์ของบริษัทฯ
    หากกรรมการหรือผู้บริหาร รวมถึงคู่สมรส และบุตรที่ยังไม่บรรลุนิติภาวะที่เข้าข่าย มีการซื้อ
    ขาย โอน หรือรับโอนหลักทรัพย์ของบริษัทฯ
    ตามที่กำหนดไว้ในประกาศสำนักงานคณะกรรมการกำกับหลักทรัพย์และตลาดหลักทรัพย์ ที่ สจ.
    14/2540 เรื่องการ
    จัดทำและเปิดเผยรายงานการถือหลักทรัพย์
    บทกำหนดโทษตามพระราชบัญญัติหลักทรัพย์และตลาดหลักทรัพย์ พ.ศ. 2535
    และตามข้อกำหนดของตลาดหลักทรัพย์แห่งประเทศไทย

    2.  บุคลากร

ณ วันที่ 20 กุมภาพันธ์ 2550 บริษัทมีจำนวนพนักงานรวมทั้งสิ้น 3,516 คน
แบ่งเป็นพนักงานประจำจำนวน 3,121 คน และพนักงานชั่วคราวทั้งรายเดือนและรายวันจำนวน
395 คน โดยสามารถแบ่งแยกตามสาขา ดังนี้

+----------------------------+--------+---+-------------+--------+---+
|                            | จำนวน  |   |             | จำ     |   |
|                            | (คน)   |   |             | นวนรวม |   |
|                            |        |   |             |        |   |
|                            |        |   |             | (คน)   |   |
+----------------------------+--------+---+-------------+--------+---+
|                            | พนักงา  |   | พ           |        |   |
|                            | นประจำ |   | นักงานชั่วคราว |        |   |
+----------------------------+--------+---+-------------+--------+---+
| สำนักงานใหญ่                 | 1,502  |   | 382         | 1,884  |   |
+----------------------------+--------+---+-------------+--------+---+
| สาขาในกรุงเทพมหานคร         | 181    |   | 5           | 186    |   |
+----------------------------+--------+---+-------------+--------+---+
| สาขาต่างจังหวัด               | 1,070  |   | 6           | 1,076  |   |
+----------------------------+--------+---+-------------+--------+---+
| จุดให้บริการ – กรุงเทพฯ        | 172    |   | 2           | 174    |   |
+----------------------------+--------+---+-------------+--------+---+
| จุดให้บริการ – ต่างจังหวัด       | 196    |   | -           | 196    |   |
+----------------------------+--------+---+-------------+--------+---+
| รวมทั้งสิ้น                    | 3,121  |   | 395         | 3,516  |   |
+----------------------------+--------+---+-------------+--------+---+

จำนวนพนักงานที่ปฏิบัติงาน ณ สำนักงานใหญ่ของบริษัทฯ สามารถแบ่งแยกตามสายงานหลักได้ดังนี้

+---------------------------+---------+----+--------+----+-------+---+
|                           | จำนวน   |    |        |    | จำน   |   |
|                           | (คน)    |    |        |    | วนรวม |   |
|                           |         |    |        |    |       |   |
|                           |         |    |        |    | (คน)  |   |
+---------------------------+---------+----+--------+----+-------+---+
|                           | พนักง    |    | พนักงาน |    |       |   |
|                           | านประจำ |    | ชั่วคราว |    |       |   |
+---------------------------+---------+----+--------+----+-------+---+
| 1. ฝ่ายการตลาด             | 1,252   |    | 367    |    | 1,619 |   |
| ฝ่ายควบคุมสินเชื่อ             |         |    |        |    |       |   |
| ฝ่ายเร่งรัดหนี้สิน              |         |    |        |    |       |   |
| และฝ่ายลูกค้าสัมพันธ์           |         |    |        |    |       |   |
+---------------------------+---------+----+--------+----+-------+---+
| 2. ฝ่ายบัญชีและการเงิน        | 250     |    | 15     |    | 265   |   |
| ฝ่ายสารสนเทศ ฝ่ายบริหาร      |         |    |        |    |       |   |
| และฝ่ายตรวจสอบภายใน        |         |    |        |    |       |   |
+---------------------------+---------+----+--------+----+-------+---+
| รวมทั้งสิ้น                   | 1,502   |    | 382    |    | 1,884 |   |
+---------------------------+---------+----+--------+----+-------+---+

ในระยะเวลา 3 ปีที่ผ่านมา บริษัทฯ ไม่มีข้อพิพาทด้านแรงงานที่สำคัญ
สำหรับค่าตอบแทนพนักงานทั้งหมดในปีบัญชี 2549 ประกอบด้วยเงินเดือน ค่าล่วงเวลา เงินโบนัส
ค่าตอบแทนอื่น และค่าสวัสดิการต่างๆในจำนวนนี้ได้รวมส่วนที่ บริษัทฯ ได้
สมทบเงินเข้ากองทุนสำรองเลี้ยงชีพของพนักงาน

ค่าตอบแทนพนักงานทั้งหมดในปีบัญชี 2548-2549

  ------------------------------------- ----------------------- -----------------------
                                        ปีบัญชี 2548               ปีบัญชี 2549

  จำนวนพนักงาน                           3,252                   3,516

  ค่าตอบแทนพนักงาน (ล้านบาท)               568                     641

  สมทบเงินเข้ากองทุนสำรองเลี้ยงชีพของพนักงาน   4.32                    4.05
  (ล้านบาท)                                                      
  ------------------------------------- ----------------------- -----------------------

  นโยบายในการพัฒนาบุคลากร

บริษัทฯ จัดให้มีการอบรมและสัมมนาให้แก่พนักงานอย่างสม่ำเสมอ โดยบริษัทฯ
จะจัดการอบรมให้แก่พนักงานใหม่
ทุกคนเพื่อให้เข้าใจถึงขั้นตอนการปฏิบัติงานในส่วนงานที่รับผิดชอบส่วนใหญ่เป็นอย่างดีก่อนที่จะเริ่มปฏิบัติงานจริง
นอกจากนี้ เพื่อเป็นการเพิ่มประสิทธิภาพและทักษะในการปฏิบัติงานของผู้บริหารและพนักงานทุกคน
บริษัทฯ ยังจัดให้มีการจัดอบรมประจำปี
และยังเปิดโอกาสให้แก่พนักงานในการที่จะไปเข้ารับการอบรมจากสถาบันต่างๆ

9.7 ความรับผิดชอบต่อสังคมและสิ่งแวดล้อม

9.7.1 การดูแลข้อมูลของบริษัทฯและข้อมูลส่วนบุคคลของลูกค้า

ในปี 2547 บริษัทฯได้จัดตั้งหน่วยงานสนับสนุนงานคุณภาพองค์กร หรือ CQS
โดยมีวัตถุประสงค์เพื่อให้ความรู้และตระหนักถึงการรักษาความปลอดภัยของข้อมูลบริษัทฯ
และข้อมูลส่วนบุคคลของลูกค้า การแบ่งแยกหน้าที่ในการเข้าถึงข้อมูลบริษัทฯ ในแต่ละระดับให้ชัดเจน
รวมทั้งจัดให้มีการตรวจสอบการปฏิบัติงานตามข้อบังคับของบริษัทในสถานที่ทำงาน หน่วยงาน CQS
รับผิดชอบในการจัดระเบียบในการบริหารความปลอดภัยในข้อมูลต่างๆ ทั้งนี้
ได้จัดตั้งคณะทำงานเพื่อส่งเสริมกิจกรรมต่างๆในการจัดระเบียบตามโครงการดังกล่าว เช่น
การจัดประเมินผลการปฏิบัติงานให้ได้ตามข้อกำหนดในมารตฐาน การผึกอบรมพนักงาน
การทบทวนแผนการปฏิบัติงาน
และการวัดระดับความเสี่ยงในการบริหารงานในทุกส่วนงานเพื่อป้องกันความเสี่ยงในทรัพย์สินและข้อมูลของบริษัท
และบริษัทยังมีระเบียบและระบบควบคุมการเข้าออกในสถานที่ทำงานในแต่และส่วนงาน
การส่งข้อมูลทาง Email การถ่ายเอกสาร และโทรสารไปยังบุคคลภายนอกองค์กร
นอกจากนี้เครื่องคอมพิวเตอร์ส่วนบุคคลของบริษัทฯยังมีระเบียบป้องกันการเข้าถึงข้อมูลโดยใช้อุปกรณ์ต่างๆที่สามารถบันทึกข้อมูลออกไปยังบุคคลภายนอกองค์กร
โดยไม่ได้รับอนุญาต

9.7.2 การอนุรักษ์สิ่งแวดล้อม

เนื่องจาก บริษัทในกลุ่มอิออนมีนโยบายหลักในการตอบแทนสังคม
ซึ่งเป็นฐานในการดำเนินธุรกิจของบริษัทฯ และส่งผลต่อความสำเร็จของกลุ่มบริษัทโดยรวม
ในขณะที่ประชากรโลกกำลังเผชิญกับภาวะโลกร้อนในศตวรรษที่ 21นั้น
กลุ่มอิออนมีนโยบายในการอนุรักษ์สิ่งแวดล้อม เช่น การปลูกต้นไม้และรักษาแหล่งน้ำ
และบริษัทฯได้ร่วมในกิจกรรมปลูกต้นไม้เป็นประจำทุกปี เมื่อวันที่ 11 กุมภาพันธ์ 2550
บริษัทฯได้ร่วมจัดกิจกรรมกับบริษัท สยามจัสโก้ จำกัด ในการรณรงค์ปลูกต้นไม้จำนวน 6,000 ต้น
ตลอดแนวชายฝั่งของหมู่บ้านในไร่ อำเภอท้ายเหมือง จังหวัดพังงา
เพื่อสร้างแนวป้องกันคลื่นสึนามิตามแนวชายฝั่งทะเลทางภาคใต้ของประเทศไทย

9.7.3 กิจกรรมสาธารณประโยชน์

พนักงานบริษัทฯ ทั้ง 76 สาขาทั่วประเทศได้ร่วมกิจกรรมสาธารณประโยนช์ต่างๆ ในเดือนกันยายน
และ ตุลาคม 2549 บริษัทฯ ได้จัดโครงการช่วยเหลือลูกค้าของบริษัทฯ
ที่ได้รับผลกระทบจากภัยพิบัติน้ำท่วมในตอนกลางของประเทศ เช่น โครงการการลดดอกเบี้ย
และการพักชำระหนี้ นอกจากนี้ บริษัทฯยังจัดกิจกรรม
“อิออนร่วมร้อยหัวใจไทยร่วมสมทบทุนเพื่อมูลนิธิชัยพัฒนา ทูลเกล้าฯ
ถวายพระบาทสมเด็จพระเจ้าอยู่หัว” เนื่องในวโรกาสมหามงคลสมัยฉลองสิริราชสมบัติครบ 60 ปี
โดยการร่วมสมทบทุน โดยบริษัทฯจะบริจาค 1 บาท
ต่อการใช้จ่ายผ่านบัตรอิออนหรือการใช้บริการของอิออนทุกรายการที่ได้รับอนุมัติ
ซึ่งสามารถได้เงินบริจาค 800,000 บาท

ปัจจุบัน บริษัทฯ อยู่ระหว่างการรวบรวมข้อมูลและศึกษาเพื่อการวางแผนด้านกิจกรรมความรับผิดชอบต่อสังคมเพิ่มขึ้นต่อไป